Karksi mõisa kalmistu

Karksi mõisa kalmistu on kalmistu Karksi kihelkonnas Pärnumaal, tänapäevase haldusjaotuse järgi Karksi-Nuia linnas Mulgi vallas Viljandi maakonnas. Kalmistu jääb mõisa südamest linnulennult umbes 1,7 km kaugusele edelasse.

Ajalugu
Kalmistu rajasid Karksi mõisa tollased omanikud Lievenid umbes 1760. aastate keskel, arvatavasti seoses omanik Georg von Lieveni surmaga 1763. aastal. 

Esimene matus oli 1764. aastal ning kalmistule on teadaolevalt üldse maetud 4 lahkunut.Ketlin Sirge. "Eesti mõisakalmistud". // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 68

Kalmistu kabel
Suure osa kalmistust võtab enda alla baroklik matusekabel. See on arvatavasti rajatud osaliselt mingile vanemale ehitisele, sest on osaliselt vajunud viltu. Võimalik, et see ehitis on olnud seotud Karksi ordulinnusega juba keskajal (kabel või vallikraavi teisel pool olnud eeskaitseehitis). 

Vana Karksi luteri kirik (1770. aastatel ehitama hakatud praeguse Karksi luteri kiriku eellane) jäi sellest paigast liiga kaugele. Kuna vana kiriku ümber oli arvatavasti tolleaegne kalmistu, võis see kunagine ehitis olla seotud ka kalmistu müüri või -kabeliga, ehkki kaardil pole selliseid ehitisi kujutatud.Karksi linnuse ja ümbruse kaart, 1654. Rootsi Riigiarhiivi Sõjaarhiiv, KrA 0406.28.018.001 

Kalmistule maetuid
kindralfeldmarssal Georg Reinhold von Lieven (1696–1763)
tema abikaasa Margarethe Elisabeth von Lieven (sündinud Manteuffel; 1712–1783)

Viited

Kirjandus
Aare Mäemets. "Karksi". Tallinn 1981. Lk 48
Ants Hein. "Karksi mõis". // Viljandimaa mõisad. Viljandi 1999. Lk 40
Alo Särg. "Karksi (Schloß Karkus)". // Viljandimaa mõisad ja mõisnikud. Argo. Tallinn 2007. Lk 29-30
Valdo Praust. "Mõisakalmistud". // Pärnumaa mõisad. Tänapäev. Tallinn 2009. Lk 68
Valdo Praust. "Karksi mõis (Schloß Karkus)". // Pärnumaa mõisad. Tänapäev. Tallinn 2009. Lk 140-141
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Välislingid
Kultuurimälestis nr 14487 "Karksi kabel, 18.saj."
Karksi mõisa kalmistu Veljo Ranniku kogus. Muinsuskaitseameti fotokogu
Karksi mõisa kalmistu Jaan Vali kogus. Muinsuskaitseameti fotokogu
Karksi mõisa kalmistu. Viljandimaa kalmistute bibliograafia
Karksi mõis ja selle kalmistu Eesti mõisaportaalis
Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013

Kategooria:Karksi kihelkonna kalmistud
Kategooria:Karksi-Nuia
Kategooria:Viljandi maakonna kalmistud
Kategooria:Eesti mõisakalmistud